หนุ่มรักขม-คลั่ง ยิงผช.หมอฟันดับ
แล้วฆ่าตัวตายปมผู้ชายมีกิ๊กไปง้อก็ยังเฉย,หนุ่มพนักงานโรงแรมรักขม จ่อยิงแฟนสาวผู้ช่วยทันตแพทย์ดับสยองก่อนยิงตัวตายตามคาห้องพักอพาร์ตเมนต์ เผยชนวนรักร้าวเพราะฝ่ายชายแอบไปมีกิ๊กจนฝ่ายหญิงขอแยกทางชั่วคราว ให้แฟนหนุ่มไปเคลียร์ปัญหาตัวเอง ก่อนเกิดเหตุหนุ่มปืนโหดบุกมาง้อขอคืนดีแฟนสาวที่ห้องพัก แต่คุยกันไม่รู้เรื่องจนมีปากเสียงวิวาทกัน สุดท้ายฉุนฟิวส์ขาดตัดสินใจก่อเหตุสลด,เรื่องราวของความรักไม่สมหวังชนวนเหตุสลดครั้งนี้เปิดเผยเมื่อเวลา 08.00 น. วันที่ 2 ก.พ. ร.ต.ท.อัศวิน จันโท พงส.สภ.บางละมุง จ.ชลบุรี ได้รับแจ้งเหตุยิงกันตาย 2 ศพในห้องพักหมายเลข เอ 4 กัญญณัฐอพาร์ตเมนต์ เลขที่ 37/46 ซอยหนองใหญ่ 6 หมู่ 6 ต.นาเกลือ จึงรายงานให้ พ.ต.อ.ไตรรงค์ ผิวพรรณ รอง ผบก.ภ.จ.ชลบุรี พ.ต.อ.ชนพัฒน์ นวลักษณ์ ผกก.สภ.บางละมุง นำกำลังตำรวจ พร้อมเจ้าหน้าที่พิสูจน์หลักฐาน แพทย์เวร รพ.บางละมุง และหน่วยกู้ภัยมูลนิธิสว่างบริบูรณ์ธรรมสถานเมืองพัทยา ไปตรวจสอบ,ที่เกิดเหตุเป็นอพาร์ตเมนต์สูง 2 ชั้น มีชาวบ้านพากันมามุงดูจำนวนมาก ห้องเกิดเหตุอยู่ชั้นล่างพบว่าประตูถูกปิดล็อกจากด้านใน เจ้าหน้าที่ต้องพังประตูเข้าไปพบภาพสลดหดหู่เป็นผู้เสียชีวิต 2 ศพชายหญิงนอนจมกองเลือดอยู่บนที่นอน รายแรกทราบชื่อ น.ส.วรัมพร จันทพันธ์ อายุ 39 ปี บ้านเดิมอยู่เลขที่ 69 หมู่ 1 ต.ไผ่ อ.ราษีไศล จ.ศรีสะเกษ สวมเสื้อยืดแขนยาวลายขวางสีดำ นุ่งกางเกงยีนส์ ถูกยิงด้วยปืนลูกซองที่ขมับขวา 1 นัด ส่วนอีกศพชื่อนายสุรชัย อำนวย อายุ 39 ปี อยู่บ้านเลขที่ 378 หมู่ 12 ต.หนองปรือ อ.บางละมุง สวมเสื้อเชิ้ตแขนยาว นุ่งกางเกงยีนส์ สภาพศพนอนคว่ำหน้า ถูกยิงด้วยปืนขนาดเดียวกันที่เบ้าตาซ้าย 1 นัด ข้างศพพบปืนลูกซองสั้นตกอยู่ 1 กระบอก มีปลอกกระสุนลูกซองเบอร์ 12 คาอยู่ในรังเพลิง 1 ปลอก และตกอยู่บนที่นอนอีก 1 ปลอก ตำรวจเก็บไว้เป็นหลักฐาน,สอบสวน น.ส.วันทนา สอนสมนึก อายุ 33 ปี เพื่อนของ น.ส.วรัมพร ให้การว่า น.ส.วรัมพรทำงานเป็นผู้ช่วยทันตแพทย์อยู่ที่เอทีซีคลินิกทันตกรรมย่านถนนพัทยาสาย 3 ส่วนนายสุรชัยเป็นพนักงาน โรงแรมรอยัลคลิฟ เมืองพัทยา ก่อนหน้านี้ทั้งคู่คบหาเป็นแฟนกัน แต่ภายหลัง น.ส.วรัมพรจับได้ว่าแฟนหนุ่มแอบมีกิ๊ก จึงขอแยกทางกันชั่วคราวเพื่อให้ฝ่ายชายไปเคลียร์ปัญหาของตัวเอง ก่อนเกิดเหตุ น.ส.วรัมพร โทรศัพท์มาบอกว่าถูกแฟนหนุ่มบุกมาหาที่ห้องแล้วใช้ปืนจ่อหัวอยู่ ก่อนที่สายโทรศัพท์จะถูกตัดไป ตนรีบมาดูที่ห้องพบว่าประตูถูกปิดล็อกจากด้านในและได้ยินเสียงทั้งคู่ทะเลาะกันอย่างรุนแรง ก่อนจะมีเสียงปืนดังขึ้น 2 นัดติดต่อกัน เจ้าของอพาร์ตเมนต์งัดหน้าต่างบานเกล็ดส่องดูพบศพทั้งคู่นอนเสียชีวิตอยู่ในห้องจึงรีบแจ้งตำรวจ,ด้าน พ.ต.อ.ไตรรงค์ ผิวพรรณ รอง ผบก.ภ. จ.ชลบุรี เผยว่า จากการสอบปากคำพยานแวดล้อมได้ข้อสรุปว่า ก่อนเกิดเหตุนายสุรชัยเดินทางมาหา น.ส.วรัมพร แฟนสาวที่ห้องพักเพื่อมาตามง้อขอคืนดีและพูดคุยเรื่องปัญหาหัวใจ แต่ไม่สามารถตกลงกันได้ ด้วยความโกรธแค้นจึงใช้ปืนจ่อยิง น.ส.วรัมพรจนเสียชีวิต ก่อนใช้ปืนกระบอกเดียวกันบรรจุกระสุนใหม่แล้วยิงตัวตายหนีความผิดดังกล่าว
หนุ่มพนักงานโรงแรมรักขม จ่อยิงแฟนสาวผู้ช่วยทันตแพทย์ดับสยองก่อนยิงตัวตายตามคาห้องพักอพาร์ตเมนต์ เผยชนวนรักร้าวเพราะฝ่ายชายแอบไปมีกิ๊กจนฝ่ายหญิงขอแยกทางชั่วคราว 
พนักงานโรงแรม,รักขม,จ่อยิงแฟนสาว,ช่วยทันตแพทย์,ชลบุรี,ข่าว,ข่าวฉบับพิมพ์,ไทยรัฐออนไลน์